nibzard/narodne-novine-full-text-markdown huggingface dataset:
### NN 69/2020 (17.6.2020.), Odluka o načinu organizacije javnog prometa za vrijeme trajanja proglašene epidemije bolesti COVID-19

Stožer civilne zaštite Republike Hrvatske

1374

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 15. lipnja 2020. godine, donosi

ODLUKU

O NAČINU ORGANIZACIJE JAVNOG PROMETA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

Za vrijeme trajanja proglašene epidemije bolesti COVID-19 pružatelji usluga javnog prijevoza dužni su javni promet organizirati sukladno općim i posebnim preporukama i uputama koje Hrvatski zavod za javno zdravstvo objavljuje na svojim mrežnim stranicama.

II.

Putnici u javnom prometu obvezni su pridržavati se općih protuepidemijskih mjera i posebnih preporuka i uputa Hrvatskog zavoda za javno zdravstvo koje se odnose na vožnju javnim prometom.

III.

Stupanjem na snagu ove Odluke stavlja se izvan snage Odluka o odvijanju i načinu organizacije javnog prometa za vrijeme trajanja proglašene epidemije bolesti COVID-19 (»Narodne novine« broj 51/20 i 56/20).

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-96
 Zagreb, 15. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 69/2020 (17.6.2020.), Rješenje o razrješenju pomoćnice ministra zdravstva

VLADA REPUBLIKE HRVATSKE

1370

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 10. lipnja 2020. donijela

RJEŠENJE

O RAZRJEŠENJU POMOĆNICE MINISTRA ZDRAVSTVA

Razrješuje se dr. sc. RUŽICA PALIĆ KRAMARIĆ, dr. med., dužnosti pomoćnice ministra zdravstva, na osobni zahtjev.

Klasa: UP/I 080-02/20-02/13

Urbroj: 50301-15/28-20-03

Zagreb, 10. lipnja 2020.

Predsjednik
 mr. sc. Andrej Plenković, v. r.
### NN 69/2020 (17.6.2020.), Rješenje o imenovanju člana Nadzornog odbora Financijske agencije

VLADA REPUBLIKE HRVATSKE

1372

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 2. Zakona o Financijskoj agenciji (»Narodne novine«, br. 117/01, 60/04 i 42/05), a u vezi s člankom 10. Uredbe o uvjetima za izbor i imenovanje članova nadzornih odbora i uprava pravnih osoba od posebnog interesa za Republiku Hrvatsku i načinu njihovih izbora (»Narodne novine«, broj 12/19), Vlada Republike Hrvatske je na sjednici održanoj 10. lipnja 2020. donijela

RJEŠENJE

O IMENOVANJU ČLANA NADZORNOG ODBORA FINANCIJSKE AGENCIJE

Imenuje se dr. sc. DAVOR MIKULIĆ članom Nadzornog odbora Financijske agencije, do provedbe postupka imenovanja članova Nadzornog odbora Financijske agencije, na vrijeme od najduže šest mjeseci.

Klasa: 080-02/20-01/70

Urbroj: 50301-15/28-20-02

Zagreb, 10. lipnja 2020.

Predsjednik
 mr. sc. Andrej Plenković, v. r.
### NN 69/2020 (17.6.2020.), Rješenje o razrješenju dijela članova Nadzornog odbora Financijske agencije

VLADA REPUBLIKE HRVATSKE

1371

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 2. Zakona o Financijskoj agenciji (»Narodne novine«, br. 117/01, 60/04 i 42/05), Vlada Republike Hrvatske je na sjednici održanoj 10. lipnja 2020. donijela

RJEŠENJE

O RAZRJEŠENJU DIJELA ČLANOVA NADZORNOG ODBORA FINANCIJSKE AGENCIJE

Razrješuju se dužnosti članovi Nadzornog odbora Financijske agencije, zbog isteka mandata:

– dr. sc. DAVOR MIKULIĆ

– DAVOR KALINIĆ.

Klasa: 080-02/20-02/49

Urbroj: 50301-15/28-20-02

Zagreb, 10. lipnja 2020.

Predsjednik
 mr. sc. Andrej Plenković, v. r.
### NN 69/2020 (17.6.2020.), Odluka o izmjeni Odluke o privremenoj mjeri pomoći nakladnicima televizije s problemima u poslovanju uzrokovanim epidemijom bolesti COVID-19 umanjenjem plaćanja davanja trgovačkom društvu Odašiljači i veze d.o.o.

Vlada Republike Hrvatske

1369

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 10. lipnja 2020. donijela

ODLUKU

O IZMJENI ODLUKE O PRIVREMENOJ MJERI POMOĆI NAKLADNICIMA TELEVIZIJE S PROBLEMIMA U POSLOVANJU UZROKOVANIM EPIDEMIJOM BOLESTI COVID-19 UMANJENJEM PLAĆANJA DAVANJA TRGOVAČKOM DRUŠTVU ODAŠILJAČI I VEZE d.o.o.

I.

U Odluci o privremenoj mjeri pomoći nakladnicima televizije s problemima u poslovanju uzrokovanim epidemijom bolesti COVID-19 umanjenjem plaćanja davanja trgovačkom društvu Odašiljači i veze d.o.o. (»Narodne novine«, broj 64/20), u točki III. riječi: »neovisno o veličini udjela« zamjenjuju se riječima: »ako je broj njihovih dionica ili veličina udjela u nakladniku televizije veća od 25 %«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/257
 Urbroj: 50301-27/25-20-1
 Zagreb, 10. lipnja 2020.

Predsjednik
 mr. sc. Andrej Plenković, v. r.
### NN 70/2020 (19.6.2020.), Odluka o izboru zamjenice predsjednika Ustavnog suda Republike Hrvatske

Ustavni sud Republike Hrvatske

1395

Na temelju članka 11. točke 1. Poslovnika Ustavnog suda Republike Hrvatske (»Narodne novine«, broj 83/14. – pročišćeni tekst i 2/15.), Ustavni sud Republike Hrvatske u sastavu Miroslav Šeparović, predsjednik, te suci Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Rajko Mlinarić, Goran Selanec i Miroslav Šumanović, na sjednici održanoj 16. lipnja 2020., donio je

ODLUKU

O IZBORU ZAMJENICE PREDSJEDNIKA USTAVNOG SUDA REPUBLIKE HRVATSKE

I.

Za zamjenicu predsjednika Ustavnog suda Republike Hrvatske izabrana je dr. sc. Snježana Bagić.

II.

Mandat zamjenice predsjednika Ustavnog suda Republike Hrvatske traje dvije godine, a počinje teći od 16. lipnja 2020.

III.

Ova odluka objavit će se u »Narodnim novinama«.

Broj: SuT-A-6/2020
 Zagreb,16. lipnja 2020.

Predsjenik
 dr. sc. Miroslav Šeparović, v. r.
### NN 70/2020 (19.6.2020.), Indeks potrošačkih cijena u svibnju 2020.

Državni zavod za statistiku

1397

Državni zavod za statistiku objavljuje

INDEKS

POTROŠAČKIH CIJENA U SVIBNJU 2020.

Indeks potrošačkih cijena u svibnju 2020. u odnosu na travanj 2020. iznosi 100,1.

Klasa: 957-04/20-01/1
 Urbroj: 555-06-06-01-20-12
 Zagreb, 16. lipnja 2020.

Glavna ravnateljica
 Lidija Brković, v. r.
### NN 70/2020 (19.6.2020.), Odluka o postavljanju izvanrednog i opunomoćenog veleposlanika Republike Hrvatske u Jamajci, sa sjedištem u New Yorku

PREDSJEDNIK REPUBLIKE HRVATSKE

1381

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-01/26, urbroj: 50301-15/07-20-12 od 5. lipnja 2020., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

Prof. dr. sc. IVAN ŠIMONOVIĆ, izvanredni i opunomoćeni veleposlanik – stalni predstavnik Republike Hrvatske pri Organizaciji Ujedinjenih naroda u New Yorku i svim njezinim tijelima, postavlja se i za izvanrednog i opunomoćenog veleposlanika Republike Hrvatske u Jamajci, sa sjedištem u New Yorku.

Ova Odluka stupa na snagu danom donošenja.

Klasa: 018-07/20-02/11
 Urbroj: 71-06-01/1-20-2
 Zagreb, 10. lipnja 2020.

Predsjednik
 Republike Hrvatske
 Zoran Milanović, v. r.
### NN 70/2020 (19.6.2020.), Odluka o zatvaranju Konzulata Republike Hrvatske u Republici Azerbajdžanu, sa sjedištem u Bakuu

PREDSJEDNIK REPUBLIKE HRVATSKE

1382

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/20-05/02, urbroj: 50301-23/22-20-5 od 3. lipnja 2020., donosim

ODLUKU

O ZATVARANJU KONZULATA REPUBLIKE HRVATSKE U REPUBLICI AZERBAJDŽANU, SA SJEDIŠTEM U BAKUU

Zatvara se Konzulat Republike Hrvatske u Republici Azerbajdžanu, sa sjedištem u Bakuu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Republike Azerbajdžana.

Ova Odluka stupa na snagu danom donošenja.

Klasa: 018-07/20-01/03
 Urbroj: 71-06-01/1-20-2
 Zagreb, 10. lipnja 2020

Predsjednik
 Republike Hrvatske
 Zoran Milanović, v. r.
### NN 70/2020 (19.6.2020.), Odluka o opozivu počasnog konzula Republike Hrvatske u Republici Azerbajdžanu, sa sjedištem u Bakuu

PREDSJEDNIK REPUBLIKE HRVATSKE

1383

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI AZERBAJDŽANU, SA SJEDIŠTEM U BAKUU

MAMMADOV KANAN HAFIZ OGLU opoziva se dužnosti počasnog konzula Republike Hrvatske u Republici Azerbajdžanu, sa sjedištem u Bakuu i konzularnim ovlastima nad konzularnim područjem koje obuhvaća cjelokupni teritorij Republike Azerbajdžana.

Ova Odluka stupa na snagu danom donošenja.

Klasa: 018-07/20-05/04
 Urbroj: 71-06-01/1-20-2
 Zagreb, 10. lipnja 2020.

Predsjednik
 Republike Hrvatske
 Zoran Milanović, v. r.
### NN 70/2020 (19.6.2020.), Odluka o izmjeni Odluke o porezima Grada Ivanca

Grad Ivanec

1398

Na temelju članka 20. Zakona o lokalnim porezima (»Narodne novine« br. 115/16, 101/17) i članka 35. Statuta Grada Ivanca (»Službeni vjesnik Varaždinske županije« br. 21/09, 12/13, 23/13 – pročišćeni tekst, 13/18, 8/20), Gradsko vijeće Ivanec na 36. sjednici održanoj 9. lipnja 2020. donosi

ODLUKU

O IZMJENI ODLUKE O POREZIMA
 GRADA IVANCA

Članak 1.

U Odluci o porezima Grada Ivanca (»Službeni vjesnik Varaždinske županije« br. 34/17, 77/17, 18/20), u Glavi II. VRSTE POREZA, podglava 2. Porez na potrošnju, članak 9.a briše se.

Članak 2.

Ova Odluka stupa na snagu prvoga dana od dana objave u »Službenom vjesniku Varaždinske županije«.

Ista Odluka objavit će se i u »Narodnim novinama«.

Klasa: 410-01/20-10/03
 Urbroj: 2186/12-04/16-20-3
 Ivanec, 9. lipnja 2020.

Predsjednica
 Gradskog vijeća Grada Ivanca
 Ksenija Sedlar Đunđek, mag. oec., v. r.
### NN 70/2020 (19.6.2020.), Odluka o izmjenama i dopunama Odluke o porezima Općine Borovo

Općina Borovo

1399

Na temelju čl. 35. st. 1. podst. 2. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13 – proč. tekst i 137/15 – ispr. 123/17 i 98/19), čl. 21. st. 1. podst. 1. i čl. 42. st. 1. podst. 1. Zakona o lokalnim porezima (NN broj 115/16 i 101/17) čl. 39. Statuta Općine Borovo (Sl. glasnik 4/18) i čl. 33. Poslovnika (Službeni vjesnik Vukovarsko-srijemske županije 7/13) Općinsko vijeće Općine Borovo na 23. sjednici održanoj 21. 5. 2020. donosi

ODLUKU

O IZMJENAMA I DOPUNAMA ODLUKE O POREZIMA OPĆINE BOROVO

Članak 1.

U Odluci o porezima Općine Borovo klasa: 410-07/17-02-01 urbroj: 2196-04-02-17-02 od 16. 6. 2017 god. (Sl. glasnik 7/17 – pročišćeni tekst) u daljnjem tekstu Odluka, članak 3. briše se.

Članak 2.

Mijenja se st. 1. u čl. 6. Odluke te isti sada glasi:

»Prirez porezu na dohodak plaća se po stopi od 6 % na osnovicu iz članka 4. ove Odluke.«

Članak 3.

Ostale odredbe Odluke o porezima Općine Borovo ne mijenjaju se niti se dopunjavaju.

Članak 4.

Ova Odluka objavit će se u »Narodnim novinama« i Službenom glasniku Općine Borovo, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-07/20-02-01
 Urbroj: 2196-04-20-02/01
 Borovo, 21. svibnja 2020.

Predsjednik
 Općinskog vijeća
 Srđan Jeremić, mag. oec., v. r.
### NN 70/2020 (19.6.2020.), Odluka o davanju suglasnosti na Odluku Županijske skupštine Splitsko-dalmatinske županije o izmjenama Odluke o osnivanju Lučke uprave Splitsko-dalmatinske županije

VLADA REPUBLIKE HRVATSKE

1388

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj 18. lipnja 2020. donijela

ODLUKU

O DAVANJU SUGLASNOSTI
 NA ODLUKU ŽUPANIJSKE SKUPŠTINE
 SPLITSKO-DALMATINSKE ŽUPANIJE O IZMJENAMA ODLUKE O OSNIVANJU LUČKE UPRAVE SPLITSKO-DALMATINSKE ŽUPANIJE

I.

Daje se suglasnost na Odluku o izmjenama Odluke o osnivanju Lučke uprave Splitsko-dalmatinske županije, klase: 021-04/20-02/0027, urbroja: 2181/1-01-20-01, koju je donijela Županijska skupština Splitsko-dalmatinske županije na sjednici održanoj 25. veljače 2020., a koja se odnosi na proširenje obuhvata lučkog područja luke Seget Donji i luke Trogir.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/253

Urbroj: 50301-27/20-20-2

Zagreb, 18. lipnja 2020.

Predsjednik
 mr. sc. Andrej Plenković, v. r.
### NN 70/2020 (19.6.2020.), Odluka o usvajanju dopuna programa »COVID-19 zajam za obrtna sredstva« i »ESIF jamstva« Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1387

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 18. lipnja 2020. donijela

ODLUKU

O USVAJANJU DOPUNA PROGRAMA »COVID-19 ZAJAM ZA OBRTNA SREDSTVA« I »ESIF JAMSTVA« HRVATSKE AGENCIJE ZA MALO GOSPODARSTVO, INOVACIJE I INVESTICIJE

I.

Usvajaju se dopune programa Hrvatske agencije za malo gospodarstvo, inovacije i investicije, i to:

1. Dopuna Programa »COVID-19 zajam za obrtna sredstva« (»Narodne novine«, broj 41/20) i

2. Dopuna Programa »ESIF jamstva« Hrvatske agencije za malo gospodarstvo, inovacije i investicije (»Narodne novine«, br. 62/16 i 33/20).

Dopune programa iz stavka 1. ove točke sastavni su dio ove Odluke.

II.

Zahtjevi prema programima iz točke I. ove Odluke zaprimljeni do dana stupanja na snagu ove Odluke obradit će se po uvjetima iz programa koji su bili na snazi na dan njihova zaprimanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/244

Urbroj: 50301-25/14-20-4

Zagreb, 18. lipnja 2020.

Predsjednik
 mr. sc. Andrej Plenković, v. r.

1. DOPUNA PROGRAMA »COVID-19 ZAJAM ZA OBRTNA SREDSTVA«

U Programu »COVID-19 zajam za obrtna sredstva« u točki 1. iza riječi: »de minimis potpore« briše se točka i dodaju se riječi: »i/ili potporu u skladu s Privremenim okvirom o državnim potporama koji je Komisija usvojila 19. ožujka 2020. i dopunila 3. travnja i 8. svibnja 2020.«.

2. DOPUNA PROGRAMA »ESIF JAMSTVA« HRVATSKE AGENCIJE ZA MALO GOSPODARSTVO, INOVACIJE I INVESTICIJE

U Programu »ESIF jamstva« u točki 1. iza riječi: »od 17. lipnja 2014. godine« briše se točka i dodaju se riječi: »i/ili potporu u skladu s Privremenim okvirom o državnim potporama koji je Komisija usvojila 19. ožujka 2020. i dopunila 3. travnja i 8. svibnja 2020.«.
### NN 70/2020 (19.6.2020.), Pravilnik o izmjeni Pravilnika o provedbi programa potpore proizvođačima radi obnove narušenog proizvodnog potencijala u sektoru govedarstva za razdoblje od 2018. do 2020. godine

Ministarstvo poljoprivrede

1392

Na temelju članka 39. stavka 5. Zakona o poljoprivredi (»Narodne novine«, broj 118/18 i 42/20) ministrica poljoprivrede donosi

PRAVILNIK

O IZMJENI PRAVILNIKA O PROVEDBI PROGRAMA POTPORE PROIZVOĐAČIMA RADI OBNOVE NARUŠENOG PROIZVODNOG POTENCIJALA U SEKTORU GOVEDARSTVA ZA RAZDOBLJE OD 2018. DO 2020. GODINE

Članak 1.

U Pravilniku o provedbi programa potpore proizvođačima radi obnove narušenog proizvodnog potencijala u sektoru govedarstva za razdoblje od 2018. do 2020. godine, (»Narodne novine« broj 44/19), u članku 13. stavku 1. riječi: »a za 2020. godinu od 2. ožujka do 15. svibnja 2020. godine« zamjenjuju se riječima: »a za 2020. godinu od 2. ožujka do 1. listopada 2020. godine«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/46

Urbroj: 525-14/0847-20-1

Zagreb, 26. svibnja 2020.

Ministrica poljoprivrede
 Marija Vučković, v. r.
### NN 70/2020 (19.6.2020.), Pravilnik o izmjeni Pravilnika o provedbi Općeg poreznog zakona

Ministarstvo financija

1389

Na temelju članka 107.a stavka 8. Općeg poreznog zakona (»Narodne novine«, broj 115/16, 106/18, 121/19, 32/20 i 42/20) ministar financija donosi

PRAVILNIK

O IZMJENI PRAVILNIKA O PROVEDBI
 OPĆEG POREZNOG ZAKONA

Članak 1.

U Pravilniku o provedbi Općeg poreznog zakona (»Narodne novine«, broj 45/19, 35/20, 43/20 i 50/20) u članku 71.v riječi »tri mjeseca« zamjenjuju se riječima »šest mjeseci«.

ZAVRŠNA ODREDBA

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 410-01/20-01/1366
 Urbroj: 513-07-21-01-20-3
 Zagreb, 18. lipnja 2020.

Ministar financija
 dr. sc. Zdravko Marić, v. r.
### NN 72/2020 (24.6.2020.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere IV.3. »Stavljanje na tržište proizvoda ribarstva i akvakulture«

Ministarstvo poljoprivrede

1408

Na temelju članka 55. stavka 6. Zakona o morskom ribarstvu (»Narodne novine«, broj 62/17 i 14/19) i članka 28. stavka 6. Zakona o akvakulturi (»Narodne novine«, broj 130/17 i 111/18), ministrica poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE IV.3. »STAVLJANJE NA TRŽIŠTE PROIZVODA RIBARSTVA I AKVAKULTURE«

Članak 1.

U Pravilniku o uvjetima kriterijima i načinu dodjele potpore u okviru mjere IV.3. »Stavljanje na tržište proizvoda ribarstva i akvakulture« (»Narodne novine«, broj 107/15, 129/15, 12/16, 24/16, 30/16, 88/16 i 108/16), u članku 22. stavak 3. mijenja se i glasi:

»(3) Korisnik može vratiti iznos duga u najviše šest rata u roku od dvije godine.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/15-01/2414

Urbroj: 525-13/0786-20-35

Zagreb, 9. lipnja 2020.

Ministrica poljoprivrede
 Marija Vučković, v. r.
### NN 72/2020 (24.6.2020.), Pravilnik o izmjenama Pravilnika o kontroli projekata

Ministarstvo graditeljstva i prostornoga uređenja

1407

Na temelju članka 95. Zakona o gradnji (»Narodne novine«, broj 153/13, 20/17, 39/19 i 125/19) ministar graditeljstva i prostornoga uređenja donosi

PRAVILNIK

O IZMJENAMA PRAVILNIKA O KONTROLI PROJEKATA

Članak 1.

U Pravilniku o kontroli projekata (»Narodne novine«, broj 32/14) u članku 6. u stavku 1. u podstavku 9. riječi: »Pravilnika o uvjetima i mjerilima za davanje ovlaštenja za kontrolu projekata« zamjenjuju se riječima: »Pravilnika o upisu u razred revidenata«.

Članak 2.

U članku 7. u stavku 3. riječi: »na temelju ovlaštenja« zamjenjuju se riječima: »na temelju rješenja Komore o upisu u razred revidenata«.

U stavku 4. riječi: »Ministarstvu graditeljstva i prostornoga uređenja« zamjenjuju se riječima: »Hrvatskoj komori inženjera građevinarstva«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 360-01/20-04/5
 Urbroj: 531-01-20-1
 Zagreb, 15. lipnja 2020.

Ministar
 Predrag Štromar, v. r.
### NN 73/2020 (26.6.2020.), Odluka o imenovanju članova Etičkog povjerenstva.

Ustavni sud Republike Hrvatske

1431

Na temelju članka 104. stavka 2. Zakona o izborima zastupnika u Hrvatski sabor (»Narodne novine« broj 116/99., 109/00., 53/03., 69/03. – pročišćeni tekst, 167/03., 44/06., 19/07., 20/09., 145/10., 24/11., 93/11., 120/11. – pročišćeni tekst, 19/15., 66/15. – pročišćeni tekst, 104/15. i 98/19.) Ustavni sud Republike Hrvatske u sastavu Miroslav Šeparović, predsjednik, te suci Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Davorin Mlakar, Rajko Mlinarić, Goran Selanec i Miroslav Šumanović, 18. lipnja 2020., donio je

ODLUKU

O IMENOVANJU ČLANOVA
 ETIČKOG POVJERENSTVA

I.

Na temelju članka 105. Zakona o izborima zastupnika u Hrvatski sabor predsjednik Etičkog povjerenstva po položaju je predsjednik Hrvatske akademije znanosti i umjetnosti akademik Velimir Neidhardt.

II.

Imenuju se članovi Etičkog povjerenstva:

na prijedlog većinskih političkih stranaka sukladno stranačkom sastavu 9. saziva Hrvatskog sabora:

1. prof. dr. sc. Davor Derenčinović iz Zagreba,

2. izv. prof. dr. sc. Zlatko Erjavec iz Vinice,

3. prof. dr. sc. Dubravka Hrabar iz Zagreba;

na prijedlog oporbenih političkih stranaka sukladno stranačkom sastavu 9. saziva Hrvatskog sabora:

1. prof. dr. sc. Sanja Barić iz Rijeke,

2. izv. prof. dr. sc. Đorđe Gardašević iz Zagreba,

3. prof. dr. sc. Stanko Bruno Uršić iz Zagreba.

III.

Ova Odluka stupa na snagu danom donošenja, a objavit će se u »Narodnim novinama«.

Broj: SuT-A-7/2020
 Zagreb, 18. lipnja 2020.

Predsjednik
 dr. sc. Miroslav Šeparović, v. r.
### NN 73/2020 (26.6.2020.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

1428

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Katrine Gorup, na 25. sjednici održanoj 5. lipnja 2020.,

odlučilo je

KATARINA GORUP, razrješava se dužnosti zamjenice općinskog državnog odvjetnika u Općinskom državnom odvjetništvu u Osijeku s danom 18. kolovoza 2020.

Broj: DOVO-19/2020

Zagreb, 5. lipnja 2020.

Predsjednik
 Državnoodvjetničkog vijeća
 Darko Klier, v. r.
### NN 73/2020 (26.6.2020.), Odluka o imenovanju zamjenika općinskog državnog odvjetnika u Općinskom državnom odvjetništvu u Metkoviću

DRŽAVNOODVJETNIČKO VIJEĆE

1427

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 25. sjednici Vijeća održanoj 5. lipnja 2020., jednoglasno

odlučilo je

I. Za zamjenika općinskog državnog odvjetnika u Općinskom državnom odvjetništvu u Metkoviću imenuju se ANTON HEFER, viši državnoodvjetnički savjetnik u Općinskom državnom odvjetništvu u Splitu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-40/2019

Zagreb, 5. lipnja 2020.

Predsjednik
 Državnoodvjetničkog vijeća
 Darko Klier, v. r.
### NN 73/2020 (26.6.2020.), Odluka o imenovanju zamjenice općinskog državnog odvjetnika u Općinskom državnom odvjetništvu u Dubrovniku

DRŽAVNOODVJETNIČKO VIJEĆE

1426

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 25. sjednici Vijeća održanoj 5. lipnja 2020., jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Dubrovniku imenuju se NEDA KONJEVOD, viša državnoodvjetnička savjetnica u Općinskom državnom odvjetništvu u Dubrovniku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-44/2019

Zagreb, 5. lipnja 2020.

Predsjednik
 Državnoodvjetničkog vijeća
 Darko Klier, v. r.
### NN 73/2020 (26.6.2020.), Odluka o imenovanju zamjenice općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

1425

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 25. sjednici Vijeća održanoj 5. lipnja 2020., jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Splitu imenuju se BRANKA ŠOLIĆ, viša državnoodvjetnička savjetnica u Županijskom državnom odvjetništvu u Splitu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja

Broj: DOVO-51/2019

Zagreb, 5. lipnja 2020.

Predsjednik
 Državnoodvjetničkog vijeća
 Darko Klier, v. r.
### NN 73/2020 (26.6.2020.), Odluka o imenovanju zamjenika općinskog državnog odvjetnika u Općinskom državnom odvjetništvu u Karlovcu

DRŽAVNOODVJETNIČKO VIJEĆE

1424

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 25. sjednici Vijeća održanoj 5. lipnja 2020.,

odlučilo je

I. Za zamjenika općinskog državnog odvjetnika u Općinskom državnom odvjetništvu u Karlovcu imenuju se TIBOR KOVAČIĆ, državnoodvjetnički savjetnik u Državnom odvjetništvu Republike Hrvatske.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-58/2019

Zagreb, 5. lipnja 2020.

Predsjednik
 Državnoodvjetničkog vijeća
 Darko Klier, v. r.
### NN 73/2020 (26.6.2020.), Odluka o imenovanju zamjenika općinskog državnog odvjetnika u Općinskom državnom odvjetništvu u Novom Zagrebu

DRŽAVNOODVJETNIČKO VIJEĆE

1423

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 25. sjednici Vijeća održanoj 5. lipnja 2020.,

odlučilo je

I. Za zamjenika općinskog državnog odvjetnika u Općinskom državnom odvjetništvu u Novom Zagrebu imenuju se DINKO DELAČ, viši državnoodvjetnički savjetnik u Općinskom državnom odvjetništvu u Zagrebu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-59/2019

Zagreb, 5. lipnja 2020.

Predsjednik
 Državnoodvjetničkog vijeća
 Darko Klier, v. r.
### NN 73/2020 (26.6.2020.), Odluka o imenovanju općinske državne odvjetnice u Općinskom državnom odvjetništvu u Zlataru

Državnoodvjetničko vijeće

1422

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018 i 126/19) na 25. sjednici održanoj 5. lipnja 2020., jednoglasno

odlučilo je

I. IVANA SMRKULJ, zamjenica općinskog državnog odvjetnika u Općinskom državnom odvjetništvu u Zlataru, imenuje se za općinsku državnu odvjetnicu u Općinskom državnom odvjetništvu u Zlataru, na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-66/2019

Zagreb, 5. lipnja 2020.

Predsjednik
 Državnoodvjetničkog vijeća
 Darko Klier, v. r.
### NN 73/2020 (26.6.2020.), Statut o izmjeni i dopuni Statuta Hrvatske komore inženjera tehnologije prometa i transporta

Hrvatska komora inženjera tehnologije prometa i transporta

1430

Na temelju odredbe članka 17. stavka 2. Zakona o Hrvatskoj komori inženjera tehnologije prometa i transport (»Narodne novine«, broj 79/07) Skupština Hrvatske komore inženjera tehnologije prometa i transporta, uz prethodnu suglasnost Ministarstva mora, prometa i infrastrukture, klasa: 011-04/18-05/1, urbroj: 530-08-2-2-1-19-5, od 19. veljače 2019. godine, na sjednici održanoj 4. srpnja 2019. godine, donijela je

STATUT

O IZMJENI I DOPUNI STATUTA HRVATSKE KOMORE INŽENJERA TEHNOLOGIJE PROMETA I TRANSPORTA

Članak 1.

U Statutu Hrvatske komore inženjera tehnologije prometa i transporta (»Narodne novine«, broj 20/10, 32/11 i 22/12) članak 24. stavak 1. mijenja se i glasi:

»(1) Skupština Komore odlučuje neposredno na javnoj sjednici, a na temelju odluke Upravnog odbora Komore može odlučivati i posredno putem pisanog ili elektroničkog glasovanja u roku od osam dana od početka glasovanja.«

Članak 2.

U članku 53. stavku 1. dodaje se točka 4. koja glasi:

»4. neispunjenje obveze uplate članarine u roku duljem od 30 dana od dana dospjelosti članarine.«

Članak 3.

Ovaj Statut o izmjeni i dopuni Statuta, donesen uz prethodno pribavljenu suglasnost ministra nadležnog za promet, stupa na snagu osmoga dana od dana objave u »Narodnim novinama«.

Klasa: 340-01/20-01/1

Urbroj: 368-20-01-1

Zagreb, 4. srpnja 2019.

Predsjednik
 Skupštine Hrvatske komore inženjera tehnologije prometa i transporta
 prof. dr. sc Hrvoje Baričević, v. r.
### NN 73/2020 (26.6.2020.), Rješenje o imenovanju vršiteljice dužnosti predsjednika Službeničkog suda

VLADA REPUBLIKE HRVATSKE

1415

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 101. Stavka 3. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), a u vezi s točkom IX. Odluke o ustrojavanju Službeničkog suda i Višeg službeničkog suda (»Narodne novine«, broj 123/19), Vlada Republike Hrvatske je na sjednici održanoj 18. lipnja 2020. donijela

RJEŠENJE

O IMENOVANJU VRŠITELJICE DUŽNOSTI PREDSJEDNIKA SLUŽBENIČKOG SUDA

Imenuje se SANDRA KANTOLIĆ, članica Službeničkog suda, vršiteljicom dužnosti predsjednika Službeničkog suda.

Klasa: 080-02/20-01/71

Urbroj: 50301-15/28-20-02

Zagreb, 18. lipnja 2020.

Predsjednik
 mr. sc. Andrej Plenković, v. r.
### NN 73/2020 (26.6.2020.), Odluka o dopuni Odluke o privremenoj zabrani prelaska preko graničnih prijelaza Republike Hrvatske

Stožer civilne zaštite Republike Hrvatske

1420

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 24. lipnja 2020. godine, donosi

ODLUKU

O DOPUNI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj 32/20, 48/20, 56/20, 59/20, 64/20 i 69/20) iza točke II. dodaje se točka II.a koja glasi:

»II.a

Utvrđuje se poseban režim ulaska u Republiku Hrvatsku osoba koje dolaze iz Bosne i Hercegovine, Kosova, Republike Srbije i Sjeverne Makedonije.

Osobe iz stavka 1. ove točke dužne su boraviti u samoizolaciji u vlastitom domu odnosno drugom odgovarajućem prostoru u vremenskom trajanju od 14 dana od dana ulaska u Republiku Hrvatsku.

Obveza samoizolacije ne primjenjuje se na putnike koji prilikom ulaska u Republiku Hrvatsku tranzitiraju kroz zemlje iz stavka 1. ove točke.«

II.

Ova Odluka stupa na snagu 25. lipnja 2020. godine i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-98

Zagreb, 24. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 73/2020 (26.6.2020.), Odluka o izmjeni Odluke o načinu organizacije javnog prometa za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1421

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 24. lipnja 2020. godine, donosi

ODLUKU

O IZMJENI ODLUKE O NAČINU ORGANIZACIJE JAVNOG PROMETA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o načinu organizacije javnog prometa za vrijeme trajanja proglašene epidemije bolesti COVID-19 (»Narodne novine« broj 69/20) točka II. mijenja se i glasi:

»Vozači, ostali zaposlenici u prijevoznim sredstvima javnog prometa i putnici u javnom prometu obvezni su za vrijeme boravka u prijevoznom sredstvu koristiti medicinske maske ili maske za lice te se pridržavati općih protuepidemijskih mjera i posebnih preporuka i uputa Hrvatskog zavoda za javno zdravstvo koje se odnose na vožnju javnim prometom.

Putniku koji nema medicinsku masku ili masku za lice pružatelj usluga javnog prijevoza ne smije dopustiti ulazak u prijevozno sredstvo, odnosno vozač ne smije započeti vožnju ukoliko se u prijevoznom sredstvu nalaze putnici bez medicinske maske ili maske za lice.«

II.

Ova Odluka stupa na snagu 25. lipnja 2020. godine i objavit će se u »Narodnim novinama«.

Klasa: 810-06/20-01/7

Urbroj: 511-01-300-99

Zagreb, 24. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 73/2020 (26.6.2020.), Pravilnik o izmjeni i dopuni Pravilnika o plaćanju naknada za pravo uporabe adresa, brojeva i radiofrekvencijskog spektra

MINISTARSTVO MORA, PROMETA I INFRASTRUKTURE

1419

Na temelju članka 70. stavka 5. točke 2. i članka 84. stavka 1. točke 2. Zakona o elektroničkim komunikacijama (»Narodne novine«, br. 73/08., 90/11., 133/12., 80/13., 71/14. i 72/17.) ministar mora, prometa i infrastrukture donosi

PRAVILNIK

O IZMJENI I DOPUNI PRAVILNIKA O PLAĆANJU NAKNADA ZA PRAVO UPORABE ADRESA, BROJEVA I RADIOFREKVENCIJSKOG SPEKTRA

Članak 1.

U Pravilniku o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14., 138/15., 77/16., 126/17., 55/18., 99/18. i 64/19.), u članku 10. stavku 2. izraz u zagradama: »(20 × a × b × c)« zamjenjuje se izrazom u zagradama: »(10 × a × b × c)«.

Članak 2.

U članku 14. iza stavka 5. dodaje se stavak 6. koji glasi:

»(6) Ako radijska postaja upotrebljava upareni radiofrekvencijski spektar iz radiofrekvencijskih pojasa s različitim koeficijentom zagušenja radiofrekvencijskog pojasa b, utvrđenog u Tablici 4. iz stavka 2. ovoga članka, pri čemu je nužno usklađivanje rada s drugim radijskim postajama ili radiokomunikacijskim službama u oba radiofrekvencijska pojasa, primjenjuje se koeficijent zagušenja radiofrekvencijskog pojasa b za radiofrekvencijski pojas s većim koeficijentom zagušenja.«.

Članak 3.

(1) Nositelj dozvole, koji je platio godišnju naknadu za pravo uporabe radiofrekvencijskog spektra za javne mreže pokretnih komunikacija za zadnje obračunsko razdoblje, obračunanu prema Pravilniku o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14., 138/15., 77/16., 126/17., 55/18., 99/18. i 64/19.), ima pravo na povrat razlike između iznosa te naknade uplaćene za zadnje obračunsko razdoblje i iznosa te naknade utvrđene ovim Pravilnikom.

(2) Razlika u iznosu naknade iz stavka 1. ovoga članka smatra se preplatom uplaćene naknade i obračunat će se nositelju dozvole u skladu s ovim Pravilnikom prigodom izdavanja računa za obračunska razdoblja u sljedećim godinama valjanosti dozvole za uporabu radiofrekvencijskog spektra, u četiri jednaka godišnja obroka do povrata cjelokupnog preplaćenog iznosa.

(3) Preostali dio cjelokupnog preplaćenog iznosa, utvrđenog i obračunanog na temelju članaka 2. i 3. Pravilnika o izmjenama Pravilnika o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 99/18.), obračunat će se nositelju dozvole u skladu s ovim Pravilnikom prigodom izdavanja računa za obračunska razdoblja u sljedećim godinama valjanosti dozvole za uporabu radiofrekvencijskog spektra, u četiri jednaka godišnja obroka do povrata cjelokupnog preplaćenog iznosa.

Članak 4.

Ovaj Pravilnik objavit će se u »Narodnim novinama«, a stupa na snagu 30. lipnja 2020.

Klasa: 011-02/20-03/51

Urbroj: 530-07-2-20-1

Zagreb, 23. lipnja 2020.

Ministar
 Oleg Butković, v. r.
### NN 73/2020 (26.6.2020.), Uredba o izmjeni Zakona o otocima

Vlada Republike Hrvatske

1413

Na temelju članka 2. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 118/19), Vlada Republike Hrvatske je na sjednici održanoj 25. lipnja 2020. donijela

UREDBU

O IZMJENI ZAKONA O OTOCIMA

Članak 1.

U Zakonu o otocima (»Narodne novine«, broj 116/18) naslov iznad članka 33. i članak 33. mijenjaju se i glase:

»Opskrba zdravstveno ispravnom vodom za ljudsku potrošnju na otocima

Članak 33.

(1) Radi poboljšanja uvjeta života otočnog stanovništva i poslovanja otočnog gospodarstva u otočnim naseljima ili dijelovima otočnih naselja koja nisu priključena na sustav javne vodoopskrbe, opskrba zdravstveno ispravnom vodom za ljudsku potrošnju osigurava se u skladu s ovim Zakonom.

(2) Isporučitelj vodne usluge dužan je isporučivati zdravstveno ispravnu vodu za ljudsku potrošnju plovilima vodonoscima (u daljnjem tekstu: vodonosci) i/ili autocisternama za otočna naselja ili dijelove otočnih naselja iz stavka 1. ovoga članka.

(3) Otočaninu, stanovniku naselja iz stavka 1. ovoga članka osigurava se opskrba zdravstveno ispravnom vodom za ljudsku potrošnju u količini do najviše 85 m3 godišnje po cijeni koja je jednaka cijeni vode koju plaća ista kategorija korisnika u mjestu iz kojeg se voda isporučuje.

(4) Fizičkoj i pravnoj osobi koja obavlja gospodarsku djelatnost u naselju iz stavka 1. ovoga članka isporučuje se zdravstveno ispravna voda za ljudsku potrošnju po subvencioniranoj cijeni do maksimalno 50 % razlike između stvarne cijene vode i cijene vode koja je jednaka cijeni vode koju plaća ista kategorija korisnika u mjestu iz kojeg se voda isporučuje.

(5) Visina cijene isporučene vode iz stavka 3. ovoga članka koju plaćaju socijalno ugroženi otočani ne može biti viša od one određene odredbama zakona kojim se uređuje javna vodoopskrba.

(6) Ministarstvo će sufinancirati troškove prijevoza vodonoscem i autocisternom jednom mjesečno za korisnike iz stavaka 3., 4. i 5. ovoga članka u visini ukupnih troškova, a za korisnike iz stavka 5. ovoga članka i razliku do pune cijene vode koju plaća ista kategorija korisnika u mjestu iz kojeg se voda isporučuje.

(7) Odredbe ovoga članka provode se ovisno o mogućnostima i sukladno osiguranim sredstvima u državnom proračunu na proračunskoj stavci Ministarstva, a dodjeljuju se isporučitelju vodne usluge iz stavka 2. ovoga članka.

(8) Uvjeti isporuke zdravstveno ispravne vode za ljudsku potrošnju vodonoscem i autocisternom na otocima određuju se općim i tehničkim uvjetima isporuke vodnih usluga koje u skladu sa zakonom kojim se uređuje javna vodoopskrba donosi isporučitelj vodnih usluga.

(9) Ministar će pravilnikom propisati način ostvarivanja naknade troškova prijevoza vodonoscem i/ili autocisternom i razlike do pune cijene vode.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/20-44/07

Urbroj: 50301-25/06-20-2

Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 73/2020 (26.6.2020.), Uredba o izmjeni Uredbe o visini vodnoga doprinosa

VLADA REPUBLIKE HRVATSKE

1414

Na temelju članka 11. Zakona o financiranju vodnoga gospodarstva (»Narodne novine«, br. 153/09, 90/11, 56/13, 120/16, 127/17 i 66/19), Vlada Republike Hrvatske je na sjednici održanoj 25. lipnja 2020. donijela

UREDBU

O IZMJENI UREDBE O VISINI VODNOGA DOPRINOSA

Članak 1.

U Uredbi o visini vodnoga doprinosa (»Narodne novine«, br. 78/10, 76/11, 19/12, 151/13, 83/15 i 42/19), u članku 4. stavak 1. mijenja se i glasi:

»Visina vodnoga doprinosa određuje se u kunama po jedinici prikazanoj u tablici kako slijedi:

|  |  |  |  |  |  |
| --- | --- | --- | --- | --- | --- |
| Tarifni broj | Osnovica | Jedinica | Zona A | Zona B | Zona C |
| 1. | Poslovne građevine | m³ | 8,37 | 5,03 | 2,52 |
| 2. | Stambene građevine za stalno stanovanje |  |  |  |  |
| 2a. | Obiteljske kuće do 400 m² | m³ | 4,22 | 2,82 | 1,05 |
| 2b. | Ostale stambene građevine za stalno stanovanje | m³ | 5,91 | 3,94 | 1,48 |
| 3. | Stambene građevine za povremeno stanovanje | m³ | 7,88 | 4,93 | 2,48 |
| 4. | Objekti društvenog standarda i religijski objekti | m³ | 2,46 | 1,48 | 0,49 |
| 5. | Proizvodne građevine | m³ | 1,50 | 0,90 | 0,30 |
| 6. | Prometne građevine | m² | 0,70 | 0,21 | 0,12 |
| 7. | Produktovodi | m | 1,48 | 1,00 | 0,49 |
| 8. | Kabelska kanalizacija | m | 2,97 | 1,97 | 1,00 |
| 9. | Otvorene građevine | m² | 2,46 | 1,48 | 0,49 |

«.

Članak 2.

Svi upravni postupci obračuna vodnoga doprinosa započeti do stupanja na snagu ove Uredbe, koji nisu okončani izvršnim upravnim aktom, dovršit će se po odredbama ove Uredbe.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-03/39

Urbroj: 50301-25/27-20-5

Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 74/2020 (30.6.2020.), Odluka o kontroli pridržavanja Preporuke za sprječavanje zaraze bolešću COVID-19 u ugostiteljskoj djelatnosti noćnih klubova

Stožer civilne zaštite Republike Hrvatske

1438

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 26. lipnja 2020. godine, donosi

ODLUKU

O KONTROLI PRIDRŽAVANJA PREPORUKE ZA SPRJEČAVANJE ZARAZE BOLEŠĆU COVID-19 U UGOSTITELJSKOJ DJELATNOSTI NOĆNIH KLUBOVA

I.

Ovom Odlukom uvodi se kontrola pridržavanja Preporuke za sprječavanje zaraze bolešću COVID-19 u ugostiteljskoj djelatnosti noćnih klubova (u daljnjem tekstu: Preporuka).

II.

Kontrolu iz točke I. ove Odluke provodit će timovi u koje će biti uključeni po jedan inspektor Ravnateljstva civilne zaštite i jedan policijski službenik.

Voditelj tima je inspektor Ravnateljstva civilne zaštite.

Za koordinaciju rada timova zaduženi su pročelnici područnih ureda civilne zaštite.

III.

U kontroli pridržavanje Preporuke timovi su dužni osobito provjeravati:

– jesu li na ulazu u prostor kluba ili neposredno nakon ulaza na vidljivom mjestu istaknute obavijesti o obvezi pridržavanja općih higijenskim mjera i mjera fizičkog distanciranja

– jesu li na ulazu u prostor te samom prostoru na još nekom lako dostupnom mjestu postavljeni dozatori s dezinfekcijskim sredstvom za ruke i jasno istaknuta obavijest o obvezi dezinfekcije ruku

– održava li se propisana fizička distanca

– pridržava li se noćni klub ograničenja ukupnog broja posjetitelja

– poštuje li se zabrana korištenja plesnog podija za ples.

IV.

Ako utvrdi kršenje Preporuke tim je dužan upozoriti odgovornu osobu u noćnom klubu i zatražiti od nje trenutačno ispravljanje uočenih propusta.

V.

Voditelj tima dužan je napraviti bilješku o izvršenoj kontroli i sljedeći radni dan nakon obavljene kontrole dostaviti ju nadležnom pročelniku područnog ureda civilne zaštite.

VI.

U slučaju ponovljenog kršenja obveza iz Preporuke pročelnik područnog ureda civilnog zaštite je dužan obavijestiti nadležne državne institucije radi provođenja dodatnog nadzora i izricanja sankcija.

VII.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-100

Zagreb, 26. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 74/2020 (30.6.2020.), Pravilnik o dopunama Pravilnika o provedbi Općeg poreznog zakona

Ministarstvo financija

1436

Na temelju članka 107.a stavka 8. Općeg poreznog zakona (»Narodne novine«, broj 115/16, 106/18, 121/19, 32/20 i 42/20) ministar financija donosi

PRAVILNIK

O DOPUNAMA PRAVILNIKA O PROVEDBI
 OPĆEG POREZNOG ZAKONA

Članak 1.

U Pravilniku o izmjeni Pravilnika o provedbi Općeg poreznog zakona (»Narodne novine«, broj 45/19, 35/20, 43/20, 50/20, 70/20), iza članka 71.s dodaje se članak 71.sa koji glasi:

»Članak 71.sa

(1) U uvjetima posebnih okolnosti iz članka 107.a stavka 1. Zakona iznimno od posebnog propisa kojim se uređuje administrativna suradnja rokovi za dostavu informacija o financijskim računima Ministarstvu financija, Poreznoj upravi produžuju se za tri mjeseca.

(2) Rokovi za dostavu informacija o prekograničnim aranžmanima koji su propisani posebnim propisom kojim se uređuje administrativna suradnja započinju teći od 1. siječnja 2021. za:

1. prekogranične aranžmane stavljene na raspolaganje radi njihove provedbe, ili koji su spremni za provedbu, ili čiji je prvi korak u provedbi napravljen između 1. srpnja 2020. i 31. prosinca 2020.

2. posrednike koji su izravno ili posredstvom drugih osoba, pružili potporu, pomoć ili savjet u razdoblju od 1. srpnja 2020. do 31. prosinca 2020.

(3) Posrednici i relevantni porezni obveznici podnose Ministarstvu financija, Poreznoj upravi do 28. veljače 2021. godine informacije o prekograničnim aranžmanima o kojima se izvješćuje čiji je prvi korak proveden u razdoblju između 25. lipnja 2018. i 30. lipnja 2020. godine.

(4) U slučaju tržišnih aranžmana, posrednik će do 30. travnja 2021. sastaviti prvo periodično izvješće u skladu s posebnim propisom kojim se uređuje administrativna suradnja.

(5) Ministarstvo financija, Porezna uprava će do 30. travnja 2021. nadležnim tijelima država članica i Europskoj komisiji automatskom razmjenom dostaviti informacije propisane posebnim propisom kojim se uređuje administrativna suradnja.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-01/50
 Urbroj: 513-07-21-01/20-1
 Zagreb, 26. lipnja 2020.

Ministar financija
 dr. sc. Zdravko Marić, v. r.